synoptiske vejrkort
Synoptiske vejrkort er tematiske kort, som anvendes til beskrivelse af vejrsituationen med bl.a. høj- og lavtryk, frontsystemer og forskellige vejrforhold. Kortenes grundlag er vejrobservationer (synopper) fra ind- og udland. Observationerne udveksles internationalt i et kodesystem – synopkoden, der er vedtaget af WMO.


Observationerne optegnes på vejrkortet, som symboler ved hvert enkelt observationssted, og herudfra kan meteorologerne aflæse vejrforholdene og dermed analysere vejrsituationen.
